Publicado en el 09/09/2016

# [CIMALSA col·labora en el desenvolupament de la xarxa logística intermodal de Kenia](http://www.notasdeprensa.es)

## Amb la consultora ALG i Coulson Harney Advocates, duran a terme l’estratègia per fer el corredor ferroviari entre el port de Mombasa i Nairobi. També assessoren els plans governamentals per crear-hi un hub logístic

 CIMALSA col·labora amb la consultora ALG, que lidera el projecte, i el despatx Coulson Harney Advocates, en el desenvolupament d’una xarxa logística intermodal a Nairobi (Kenia), i en la definició de l’estratègia de la cadena de transport entre el port de Mombasa i la capital keniana.   L’adjudicació del projecte la va fer Trade Mark East Africa conjuntament amb KPA (autoritat portuària), KRC (empresa estatal de ferrocarrils) i KENHA (autoritat d’infraestructures viàries)  aquest mes de juny. El principal objectiu és dur a terme l’estratègia del corredor ferroviari entre Mombasa i Nairobi, a partir de l’anàlisi de l’estat actual de les infraestructures existents i en construcció (ferrocarril, terminals portuàries i viàries) dels operadors de transport, tenint en compte les expectatives de demanda futura.   L’empresa pública catalana participarà en diferents fases del projecte, en particular a la relativa a la descripció del principal corredor ferroviari i del hub logístic; el proper 29 de setembre participarà en un Workshop a Nairobi i està previst que les conclusions es presentin abans de finalitzar aquest any 2016.   Oficines a catorze ciutats  La consultora ALG és una empresa amb seu a Barcelona i oficines en 14 ciutats del món que fa més de 25 anys que ofereix solucions de consultoria estratègiques i integrals, des del desenvolupament fins a la implantació, abastant tot el cicle de vida de les companyies i la infraestructura de transport, el desenvolupament territorial i la logística per als sectors públics i privats.   El passat novembre, ALG va demanar la participació de CIMALSA al tender convocat pel govern de Kenia, sol·licitant serveis de consultoria per a la revisió dels actuals plans governamentals per al desenvolupament logístic. A més, aquesta agrupació compta amb la col·laboració i l’assessorament jurídic del despatx Coulson Harney Advocates, que són membres de Bowman Gilfillan Africa Group.   El contingut d and #39;aquest comunicat va ser publicat primer al web de la Generalitat de Catalunya

**Datos de contacto:**

Nota de prensa publicada en: [https://www.notasdeprensa.es/cimalsa-col-labora-en-el-desenvolupament-de-la\_1](http://www.notasdeprensa.es/educalivecom-disfruta-de-cursos-presenciales-y-clases-particulares-a-traves-de-internet)

Categorias: Cataluña Consultoría



[**http://www.notasdeprensa.es**](http://www.notasdeprensa.es)